Alt arbeiði skal verða skipað soleiðis, at tað kann verða útint trygdarliga og heilsuliga fult forsvarligt. Tað er ynskiligt, at spurningar um arbeiðsumhvørvi ikki bert verða tiknir til viðgerðar í sambandi við útinnan av arbeiði, men longu tá ið tær fyrstu fyrireikingarnar fara fram í sambandi við tað ætlaða arbeiðið. Arbeiðið skal í øllum lutum verða skipað soleiðis, at tað kann verða útint trygdarliga og heilsuliga fult forsvarligt út frá eini meting av teimum umstøðunum í arbeiðsumhvørvinum, sum kunnu hava eina ávirkan á likamligu ella sálarligu heilsuna. Havast skal í huga ikki at nýta konstruktiónir, sniðgeving, staklutaloysnir og arbeiðshættir, sum kunna vera vandamikil fyri trygd og heilsu, ella sum minka um trygdina og heilsuna hjá arbeiðsfólkunum. Eisini skal verða tryggja, at arbeiðsumhvørvið sum heild ikki ávirkar trygdina og heilsuna hjá arbeiðsfólkunum hvørki í longri ella styttri tíð. Tá ið eitthvørt nýtt verður framt ella onkur broyting er á arbeiðsplássinum, skulu hesar nýgerðirnar ella broytingarnar fylgja teimum almennu og serligu krøvunum fyri eitt gott arbeiðsumhvørvið sambært arbeiðsumhvørvislógini. Nýgerðir ella broytingar kunnu m. a. fevna um: arbeiðspláss arbeiðsgongdir og arbeiðshættir nýtslu av nýggjari tøkniligari útgerð keypi av nýggjum tøkniligum hjálpartólum, persónligari verndarútgerð og evnum og tilfari Trygdarskipanin, sum er á virkinum, skal luttaka í fyriskipanini av arbeiðinum. Á virkjum, har eingin trygdarskipan er sett á stovn, eiga arbeiðsfólkini at luttaka í fyriskipanini av arbeiðinum. Fyrilit fyri fortreytum hjá starvsfólki Fyrilit skal verða tikið fyri aldri, arbeiðsevnum, innliti og øðrum fortreytum hjá viðkomandi starvsfólki. Barnakonur og bróstakonur Serliga viðkvæmir vandabólkar sum barnakonur og bróstakonur skulu verða vardir fyri vandum, ið kunnu vera á arbeiðsplássinum. Arbeiðsgevarin skal syrgja fyri at skipað arbeiðið soleiðis, at atlit verða tikin til trygd og heilsu og á tann hátt gera arbeiðið vandaleyst fyri barna- og bróstakonur. Í teimum førunum, har eitt arbeiði er likamliga ella sálarliga skaðiligt ella nervandi, kann Arbeiðs- og brunaeftirlitið seta krøv um, at serlig arbeiðsumhvørvistiltøk skulu verða sett í verk. Slík tiltøk kunna vera vælferðartiltøk og onnur arbeiðsumhvørvistiltøk, sum eru neyðug fyri at fyribyrgja sjúku, sliti, vanlukkum v. m. Skyldurnar hjá arbeiðsgevaranum eru nærri útgreinaðar í kunngerð um útinnan av arbeiði. Starvsfólk, sum arbeiða einsamøll Um eitt starvsfólk arbeiðir einsamalt, og um arbeiðið av somu grund kann gerast vandamikið fyri viðkomandi, eigur viðkomandi at leggja arbeiðið øðrvísi til rættis, soleiðis at arbeiðið kann verða útint vandaleyst. Um ikki ber til at sleppa undan vanda, skal viðkomandi starvsfólk ikki arbeiða einsamalt. Arbeiði í økjum, har serligur vandi kann vera Tá ið eitt arbeiði verður gjørt í einum øki, har serligir vandar kunnu vera, skulu einans starvsfólk við teimum neyðugu kunnleikunum og/ella førleikunum hava atgongd til økið. Likamliga ella sálarliga støðan hjá starvsfólkum Um likamliga ella sálarliga støðan hjá einum starvsfólki kann økja um vandan hjá starvsfólkinum sjálvum ella hjá starvsfeløgunum í einum ávísum arbeiði, skal viðkomandi starvsfólk ikki verða sett til hetta arbeiðið. Tá ið eitt arbeiði verður útint, skal syrgt verða fyri at fyribyrgja: